ร้านอยู่ฝั่งขาเข้าพัทยา ตรงข้ามสถานสงเคราะห์คนชราบางละมุง ข้างๆกัน มีร้านขายข้าวหน้าเป็ด บะหมี่ วันนี้ลองทานผัดไทยก่อนค่ะ

เท่าที่เห็น เมนูมีแต่ผัดไทย แต่มีหลายแบบ เช่น ผัดไทยกุ้งสด ผัดไทยโบราณ ผัดไทยไส้กรอก ผัดไทยเบคอน ฯลฯ ส่วนเมนูที่ได้รางวัลในงานเกษตแฟร์ ศรีราชา ปี 57 เป็นผัดไทยไข่ปูค่ะ

คราวนี้สั่งผัดไทยกุ้งสดค่ะ 
****ถ้าไม่ทานเผ็ดแจ้งตอนสั่งอาหารด้วยนะคะเพราะเขาใส่พริกมาให้ตอนผัดเลย*** 
อาหารผัดใหม่ทุกจาน วัตถุดิบดีค่ะ เมื่อเทียบกับราคา คือ 50 บาท ใส่กุ้งสดตัวใหญ่มา 2 ตัว อาหารจานใหญ่ ให้เยอะค่ะ เส้นเหนียวนุ่ม ผัดมาแห้งดีค่ะ ไม่มันเยิ้ม มีรสเปรี้ยวหวานกลมกล่อม ไม่ต้องปรุงเพิ่มมาก ทานตอนร้อนๆอร่อยค่ะ

บรรยากาศร้าน นั่งโล่งๆ สบายๆค่ะ
การบริการดีค่ะ พ่อค้าอัธยาศัยดีค่ะ
